《和顾汝和玉河见白燕二首》
明代·黎民表

曾是乌衣国里身，玉楼琼榭换丰神。
双飞剪出机中素，独立妆成掌上人。
月下步摇花有态，水边飘动袜生尘。
梁园词客难成赋，洛浦相逢总未真。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。